Topmødet skal efter planen begynde 9.30, men både statsminister Helle Thorning Schmidt (Soc. Dem.), indenrigsminister Margrethe Vestager (Rad. V.), transportminister Henrik Dam Kristensen (Soc. Dem.) og Venstres formand Lars Løkke Rasmussen kommer ikke som planlagt. følge DR's Københavns Radio har den tidligere statsminister dog nu sammen med en række folketingspolitikere opgivet at vente og taget en bil for at nå til KL-mødet. - Vi ved ikke helt, hvad der sker. Det er lidt uheldigt, for det rammer lige flyet med alle ministrene, siger pressekonsulent hos KL Trine Søndergaard til TV2/Nord. Om topmødet vil blive flyttet til senere på dagen vides ikke endnu. - Der er diskussioner om det oppe i ledelsen. Vi må lige se på det, siger pressekonsulent Trine Søndergaard til TV2/Nord. (Opdateret 08:43)

Referat:
Det Kommunalpolitiske Topmøde i Aalborg bliver hårdt ramt af lufthavnsstrejken i Kastrup. Både statsministeren og flere ministre er strandet i lufthavnen.